cyanic-selkie/wikianc huggingface dataset:
Tutajev
Tutajev (russisk Тута́ев) er ein by i Jaroslavl oblast i Russland med om lag 40 000 innbyggjarar.
Før 1918 heitte byen Romanov-Borisoglebsk (russisk: Рома́нов-Борисогле́бск) og før 1822, då dei vart slått saman etter ordre frå tsaren, var det to separate byar: Romanov (på høgresida av Volga) og Borisoglebsk (på venstresida). Romanov har eksistert sidan 1300-talet og Borisoglebsk sidan 1400-talet. På 1400-talet vart Romanov styrt av khanar frå Den gylne horden.
Venstresida av elva har fleire kyrkjer: Krestovozdvizjenskij-katedralen frå 1658, Kazan-Preobrazjenskijkyrkja frå 1758, Frelser-erkeengelkyrkja bygd 1746-1751, Pokrovskajakyrkja frå 1674, Tikhonkyrkja frå 1911, Blagovestsjenskkyrkja frå 1660 og Leontevskaja-Voznesenskajakyrkja frå 1795.
I Tutajev ligg Tutajev Motorfabrikk, som er ein av dei største produsentane av dieselmotorar i Russland.
NM i orientering 1960
Noregsmeisterskapen i orientering 1960 vart arrangert sundag 25. september 1960 «i terrenget i Godal, et par mil fra Sandefjord», med Store Bergan Idrettslag som arrangør. .
Menn
<br style="clear:both;" />
Kvinner
<br style="clear:both;" />
Kambbreen
Kambbreen er ein brei isbre, som er 7 km lang, i Royal Society Range i Victoria Land. Han flyt nordaust frå Fogle Peak og ut i Conditbreen. Breen vart namngjeven i 1992 av Advisory Committee on Antarctic Names (US-ACAN) etter glasiolog Barclay Kamb frå California Institute of Technology. Frå 1980-åra var han leiar for studiane til US Antarctic Research Program (USARP) av isdekket i Vest-Antarktis, mellom anna med å bore djupe borehol ved foten av isstraumane ved Siple Coast.
Melanitta
Melanitta (engelsk scoters) er ei biologisk slekt av tettvaksne dukkender. Fjørdrakta åt andrikene er hovudsakleg svart og har oppsvulma nebbrot. Hoene er brune.
Dei hekkar i lengst nord i Europa, Asia og Nord-Amerika, og overvintrar lengre sør i tempererte soner av desse kontinenta. Dei dannar store, tette flokkar i eigna kystfarvatn, og fuglane har ein tendens til å ta av saman når dei startar ei flyging.
Det fôra reiret deira er lagd på bakken i nærleiken av sjøen, vatn eller elver, i skog eller på tundra. Desse artane dukkar etter krepsdyr og blautdyr.
Artslista
Melanitta i rekkjefølgje etter Clementslista versjon 6.14 frå august 2019 med norske namn etter Norske navn på verdens fugler.
Fereydan fylke
Fereydan fylke (persisk شهرستان فریدن) er eit fylke i Isfahan-provinsen i Iran. Det administrative senteret i fylket er Daran. I folketeljinga i 2006 var innbyggjartalet i fylket (inkludert delar som seinare vart skild ut til å danne Buin va Miandasht fylke) var 81 622. Utanom delar som seinare vart fråskild var folketalet 54 036. Fylket har eitt distrikt (bakhsh): Sentral-distriktet. Fylket har to byar: Daran og Damaneh.
Zombie Birdhouse
Zombie Birdhouse er det sjuande studioalbumet til den amerikanske rockesongaren Iggy Pop. Det kom ut i september 1982 på selskapet Animal.
Fotball-EM 1987
Europameisterskapen i fotball 1987 var den andre europameisterskapen i fotball for kvinner. Noregs lag vart europameister på heimebane.
Zombie Birdhouse
Innspeling
Zombie Birdhouse vart spelt på ein 16-bandsopptakar i juni 1982 i Blank Tape Studios i New York City. Chris Stein frå Blondie spelte gitar på albumet og fungerte som produsent. Clem Burke, eit anna medlem av Blondie, spelte trommer.
Utgjeving
Albumet kom ut i september 1982 på vinyl på Animal Records. I 1991 vart albumet nymastra med Mick Reese og eitt bonusspor, «Pain and Suffering», frå dei orignale innspelingane i Blank Tape Studio. Songen vart nytta i filmen Rock & Rule i 1983. I 2003 kom enno i nymastring med ein ekstra CD med konsertopptak frå 28. oktober 1982 i Masonic Temple Theater i Toronto, under Breaking Point-turneen til Iggy Pop.
Fotball-EM 1987
Meisterskapen vart avvikla dagane 11.-14. juni 1987 i Oslo, Moss og Drammen. Dei fire deltakarlanda Noreg, tittelforsvarar Sverige, England og Italia var kvalifiserte som gruppevinnarar gjennom EM-kvalifiseringa 1984-86. I semifinalane vann Noreg 2-0 over Italia på Ullevaal stadion etter mål av Trude Stendal og Heidi Støre, medan Sverige i Moss sikra finalebillett med siger 3-2 over England etter ekstraomgangar. To dagar seinare tok Italia bronsemedalje ved å vinne 2-1 mot England i Drammen.
Zombie Birdhouse
Mottaking
Zombie Birdhouse fekk blanda kritikk frå kritikarane. Parke Puterbaugh i Rolling Stone kalla albumet «ei smart samling med meir djupne enn ein kunne ha venta frå forfattaren av 'I Wanna Be Your Dog'.»
Fotball-EM 1987
Finalen mellom Noreg og Sverige fann stad på Ullevaal stadion i Oslo den 14. juni framfor 8 470 tilskodarar. Dei såg at midtspiss Trude Stendal gav Noreg leiinga i det 28. minutt og at ho la på til 2-0 i det 72. minutt. Sverige reduserte omgåande til 1-2 ved Lena Videkull, men meir nettsus vart det ikkje.
Magnetostriksjon
Magnetostriksjon er forandring av lengda eller volumet til eit ferromagnetisk stoff ved magnetisering, og forandring i magnetisering i eit slikt lekam pga trykk eller strekk. Dette vart oppdaga av J. P. Joule i 1847. Effekten vart først observert hos nikkel og ein del jarn-nikkel-legeringar. Den magnetostriktive effekten blir utnytta i svingarar (transducerar) for omforming av elektriske svingingar til mekaniske, og omvendt, spesielt i generatorar for høgfrekvente lydsvingingar og ultralyd, t.d. ekkolodd.
Zombie Birdhouse
Musikalsk stil
Charlotte Robinson frå PopMatters skriv at «Zombie Birdhouse har nådd nesten legendarisk status fordi det er så merkeleg», og at det er «fullt av bordune synthesizerar, Afro-aktige rytmar og pseudo-poetiske, fri-assosiative tekstar». Ho skreiv òg at albumet «markerte slutte på ei spanande og eksperimentell, om enn ujamn periode i karrieren til Pop.»
Medverkande
Teknisk
Fotball-EM 1987
Noregs meisterlag bestod av: Janne Andreassen, Toril Hoch-Nielsen, Liv Strædet, Bjørg Storhaug, Mariann Mortensen, Ellen Scheel, Tone Haugen, Heidi Støre, Trude Stendal, Gunn Nyborg og Kari Nielsen. Hege Ludvigsen tok plassen til Nielsen frå det 78. minutt. Erling Hokstad var norsk landslagssjef.
Dommar var Eero Aho frå Finland.
Financial Times
Financial Times (FT) er ei britisk liberal næringslivsavis som kjem ut i London. Ho inneheld òg mykje generelt politisk stoff, og blir rekna som ei leiande kvalitetsavis. Sjefredaktør er Roula Khalaf (sidan januar 2020).
Historie
Avisa blei grunnlagd under namnet London Financial Guide i januar 1888 av Horatio Bottomley. I februar same året fekk ho namnet Financial Times. I 1893 tok avisa i bruk lakserosa papir (som også Dagens Næringsliv brukar i Noreg), noko som skilde henne klart ut frå andre aviser, særleg den noko eldre konkurrenten Financial News. Dei to avisene blei slått saman i 1945. I 1957 blei avisa kjøpt opp av Pearson Publishing Group.
23. juli 2015 gjekk Nikkei Inc. med på å kjøpåvisa for 844 millionar pund, og kjøpet blei endeleg den 30. november 2015.
Utgåver
Det er blitt trykt ei eiga utgåve for europeiske og nordamerikanske lesarar i Frankfurt am Main sidan 1979. Avisa har eit opplag på over 440 000 eksemplar. Rundt ein firedel av det blir seld i Storbritannia.
I tillegg til den engelskspråklege avisa blei det frå 2000 til 2012 gjeve ut ei tyskspråkleg utgåve, Financial Times Deutschland, med eit opplag på noko over 100 000. Den 23. november 2012 gjorde styret i forlaget Gruner+Jahr som utgjevar av den tyske utgåva det kjend at den tyske utgåva skulle innstillast av økonomiske årsaker. Den siste utgåva kom ut den 7. desember 2012. Avisa hadde då produsert eit kumulert tap på 250 millionar euro.
Capella
Capella er den mest lyssterke stjerna i stjernebiletet Kusken, den sjette lysaste på nattehimmelen og den tredje lysaste på den nordlege himmelhalvkula, etter Arcturus og Vega. Namnet kjem frå diminutivet frå det latinske capra «geit», derfor «den vesle geita». Capella har Bayer-nemninga Alfa Aurigae (ofte forkorta til α Aurigae, α Aur eller Alfa Aur). Sjølv om ser ut som ei enkel stjerne for det nakne auga, er ho i røynda eit stjernesystem med fire stjerner som to par dobbeltstjerner. Det første paret består av to lyse, store kjempestjerner klasse G, begge med ein radius som er kring 10 gonger sola sin og to og ein halv gongar solmassen. Dei går i tett bane kring kvarandre og har fått namna Capella Aa og Capella Ab. Desse to stjernene har brend opp hydrogenet i kjernen og vorte kjempestjerner, men det er uklårt kva stadium på stjerneutviklinga dei er. Det andre paret ligg kring 10 000 AU frå det første, og består av to lyssvake, små og relativt kjølige raude dvergar. Dei har namna Capella H og Capella L. Stjernene som heiter Capella C til G og I til K er stjerner som ikkje er knytt til dei nemnde Capella-stjernene, men ligg i det same synsfeltet. Capella-systemet er relativt nær jorda, omkring 42,8 lysår unna.
Fylkesveg 434
Fylkesveg 434 finst i fleire fylke i Noreg:
Capella
Synlegheit
Capella verkar å ha ein rik gulkvit farge. Ho er den mest lyssterke stjerna i stjernebiletet Kusken og den fjerde mest lyssterke stjerna som er mogeleg å sjå med det nakne auga frå breiddegrad 40° N. Capella var den mest lyssterke stjerna på nattehimmelen frå 210 000 år sidan til 160 000 år sidan, med ein storleiksklasse på −1,8. Med −1,1 var Aldebaran den mest lyssterke før den tid, og denne og Capella låg kvar nær kvarandre og fungerte som polarstjerner på den nordlege halvkula på den tida.
I verket til Bayer frå 1603, Uranometria, er Capella ryggen på Kusken. Ho ligg nokre få grader nordaust frå trekanten av stjerner som vert kalla «Barna» (Epsilon, Zeta og Eta Aurigae). Capella ligg nærmare den nordlege himmelpolen enn nokon andre stjerner av 1. storleiksklasse. På grunn av den nordlege plasseringa er ho ikkje mogeleg å sjå sør for 44 °S. Dette omfattar det sørlege New Zealand, Argentina og Chile, i tillegg til Falklandsøyane. Nord for 44 ºN er ho alltid synleg på nattehimmelen. Capella og Vega er nesten på motesette sider av polen, omtrent same avstnad, slik at ei tenkt linje mellom dei to passerer gjennom Polaris.
La Manga
La Manga del Mar Menor er ein populær plass for turistar i Spania. Området er ein lang sandbanke som, med unnatak av ei lita opning, skil el Mar Menor(Litlehavet) frå Middelhavet. På denne sandbanken finn ein ymse hotell og leilegheiter m.a. Ein kan driva med forskjellige typar sport på vatn og forskjellige typar landsport som tennis og golf her. I tillegg kan ein finna mange fine promenadegater her om ein ynskjer å spasera.
Al Maton-distriktet
Al Maton-distriktet er eit distrikt i Al Jawf guvernement i Jemen. I 2003 hadde distriktet eit folketal på 28 411 innbyggjarar.
La Manga
Cartagena i Spania er ein av storbyane som ligg nært La Manga, og om ein skulde ha lyst på ein dagstur er Cartagena eit spanande mål.
Tilkomst
Næraste flyplass er San Javier. Herfrå kan ein leiga seg bil eller ta buss til dømes.
Pedro Sánchez
Pedro Sánchez er ein spansk sosialdemokratisk politikar og statsminister i Spania sidan 2. juni 2018. Han er generalsekretær for det sosialdemokratiske partiet PSOE. Sanchez har hatt fleire verv som lokalpolitikar i Madrid og overtok partileiinga i 2014, etter Alfredo Pérez Rubalcaba.
La Manga
Fakta
I 1969 vart filmen La Vida Sigue Igual spela inn her med Julio Iglesias i hovudrolla, mellom anna i El Casino og Hotel Entremares og i 1970 vart filmen En Un Lugar de La Manga spela inn her òg, med Manolo Escobar og Concha Velasco i hovudrollene.
Alain Connes
Alain Connes er ein fransk matematikar og ein av dei viktigaste matematikarane i vår tid.
Workington
Workington  er ein by i grevskapet Cumbria i England. Han har kring 24 500 innbyggjarar og ligg ved munningen til elva Derwent, 50 km sørvest for Carlisle, 11 km vest for Cockermouth og 8 km sørvest for Maryport.
Historisk høyrte byen til Cumberland.
Alain Connes
Han er professor ved Collège de France og Institut des hautes études scientifiques i Paris. Hovudverket hans er Géométrie non commutative (1990), der han lanserte ei omfattande utviding av geometrien. I lag med nevrobiologen J.-P. Changeux gav han ut boka Matière à pensée (1989). Connes har mellom anna løyst fleire vanskelege problem innan teorien for operatoralgebraer og har oppretta samband mellom felt som algebraisk geometri, algebra og matematisk analyse.
I 1982 fekk Connes Fields-medaljen og er medlem av Det franske vitskapsakademiet.
Fylkesveg 7050
Fylkesveg 7050 går mellom Meosen og Reinbjør i Overhalla kommune. Vegen er 6,2 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 431 i Nord-Trøndelag.
Fylkesveg 7052
Fylkesveg 7052 går mellom Skage og Øyesvoll i Overhalla kommune. Vegen er 11,1 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 434 i Nord-Trøndelag.
Belte i matematikk
Eit belte eller kulebelte er den delen av ei kuleflate som er avskoren mellom to parallelle plan.
Ridande politi
Ridende politi er politi som nyttar hest (i nokre land også kamel) i tenesta.
Arbeidet som ridande politi inneber til kvardags patruljering. Elles kan ridande politi delta i samband med arrangement, opptog og demonstrasjonar.
London Bow Street Horse Patrol blei operativt i 1763.
India har det størst talet ridande politi i verden. Ei av dei best kjende politistyrkane med ridande politi er Royal Canadian Mounted Police. Rytterkorpset i Oslo politidistrikt har 14-18 hestar som har tilhald i den gamle offiserstallen på Akershus festning.
Kellybreen
Kellybreen er ein bratt sidebre som heller ned sørvest frå Mount Peacock og ut i Tuckerbreen like sør for Mount Titus i Admiralty Mountains. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62. Han vart namngjeven av Advisory Committee on Antarctic Names (US-ACAN) etter løytnant Anthony J. Kelly i US Navy, militærlege ved Hallett-stasjonen i 1961.
Falavarjan fylke
Falavarjan fylke (persisk شهرستان فلاورجان) er eit fylke i Isfahan-provinsen i Iran. Det administrative senteret i fylket er Falavarjan. I folketeljinga i 2006 var innbyggjartalet i fylket 247 014. Fylket er delt inn i to distrikt: Sentral-distriktet og Pir Bakran-distriktet. Fylket har åtte byar: Falavarjan, Pir Bakran, Baharan Shahr, Kelishad va Sudarjan, Qahderijan, Abrisham, Zazeran og Imanshahr.
Centesimal
Centesimal er eit omgrep som tyder deling i 100 delar. Ved centesimal sirkeldeling er sirkelkvadranten delt inn i 100 grader à 100 minuttar à 100 sekund, og altså heile sirkelen i 400 grader.
Fereydunshahr fylke
Fereydunshahr fylke (persisk شهرستان فریدونشهر) er eit fylke i Isfahan-provinsen i Iran. Det administrative senteret i fylket er Fereydunshahr. Majoriteten av innbyggjarane i fylket er iranske georgiarar. Det bur òg aserbajdsjanarar i fylket. I folketeljinga i 2011 var innbyggjartalet i fylket 38 334. Fylket har eitt distrikt, Sentral-distriktet, og to byar: Fereydunshahr og Barf Anbar.
Søren Laache
Søren Bloch Laache var ein norsk lækjar frå Fet i Akershus, professor i medisin som var ein internasjonalt kjend forskar på blod. Han var far til Rolv Laache.
Laache var son til gardbrukar. Etter han vart cand.med. i 1877 fekk han omgåande stilling ved Rikshospitalet som forskar under professor Jacob Worm-Müller på Fysiologisk institutt. Frå 1881 forska Laache ved Patologisk institutt under leiing av professor Hjalmar Heiberg. Her la han i 1883 fram ei gransking om blodet som vekte internasjonal merksemd.
Laache skreiv fleire bøker, særleg vart ei lærebok om urinanalyse utbreidd då ho vart omsett til mange språk. Han var elles 1884-92 redaktør for Norsk Magazin for Lægevidenskaben og 1898-1924 medlem av den permanente farmakopékommisjonen.
I 1898-1924 vart Laache slått til riddar av 1. klasse av St. Olavs Orden.
Kopp
Kopp (norrønt koppr, av latin cuppa) er ei lita skål, beger eller liknande. Koppar blir ofte nytta som drikkekar, og kan ha ein eller fleire hankar slik at ein til dømes kan halda koppen utan å brenna seg. Koppar kan også ha lokk. Dei finst i mange materiale og utformingar.
Drikkekar
Koppar til å drikka av kan vera av porselen, keramikk, glas, plastmateriale og anna. For særskilde føremål kan ein ha te- eller kaffikoppar, babykoppar med lokk og drikketut, bartekoppar med hylle til bart og anna.
Andre føremål
Kopp kan også til ulike kar og begerliknande ting, som barberkopp, sausekopp, saltkopp, såpekopp, nøstekopp, brynekopp eller smørjekopp.
Sugekoppar er koppforma kroppsdelar eller reiskapar som kan setja seg fast på ein flate ved hjelp av eit delvis vakuum.
Mjølkemaskinar har spenekoppar til å festa på spenane til kyrne og tappa ut mjølk.
Helse
I eldre medisin brukte ein å setja små glas eller koppar på folk for å tappa små mengder blod som remedie for ulike helseproblem (sjå årelating). I kinesisk folkemedisin og nyare alternativ medisin er kopping ein terapimetode der ein set koppar på huda og skapar ei utsugingseffekt. Sjukdomsnamnet koppar kan vera avleidd av denne behandlinga ettersom blemmene ein får kan minna om merka etter koppsetjing.
Idrett
Innan golf blir holet i slutten av banen kalla ein puttekopp.
Det engelske ordet for pokal er cup, og dette kan visa til ulike tevlingar og meisterskap der ein vinn pokalar.
Magnetotermisk effekt
Magnetotermisk effekt eller termomagnetisk effekt er eit samleomgrep på elektriske og termiske fenomen som oppstår når ein leiar som det går ein varmestraum gjennom, blir plassert i eit magnetfelt. Magnetotermisk effekt er nærskyldt med galvanomagnetisk effekt. Med eit fellesomgrep vert dei kalla for termoelektromagnetiske effektar.
Kopp
Volummål
Kopp eller cup kan vera eit volummål, særleg i engelsktalande land, som svarer til mellom ca. 236,6 cm3 og 2,4 dl. Nemninga kaffikopp (kkp) kan brukast i oppskrifter for eit volum som svarar til rundt 1,5 dl.
Magnetotermisk effekt
Dersom varmestraumen går i x-retninga, og eit magnetfelt står vinkelrett på denne, i z-retninga, kan følgjande magnetotermiske effektar observerast:
Kopp
Andre tydingar av ordet kopp
Det kan også visa til det halvrunde hovudet på naglar eller kortsida av ein teglstein. Koppstein (koppsten) kan visa til murstein som er murte med kortsida ut, eller til bygningsstein frå berg med nær kvadratiske tverrsnitt.
Sjøfart
I heiseverk kan kopp eller spelkopp vera den øvste delen av eit gangspel eller ein kort sylinder i enden av ein vinsj.
Al Mawasit-distriktet
Al Mawasit-distriktet er eit distrikt i Taiz guvernement i Jemen. I 2003 hadde distriktet eit folketal på 115 857 innbyggjarar.
Ole Saxild
Ole Saxild var ein norsk jurist, embetsmann og stortingsmann frå Skien.
Saxild var fødd på Gråten, i dag ein bydel i Skien som den gongen låg utanfor bygrensa. Han var son av ein offiser, men sjølv tok han dansk juridisk eksamen i 1810 og vart sakførar i Larvik. I 1812 vart han regimentkvartemeister og auditør, til dess han i 1826 fekk stillinga som byfut i Tønsberg. Frå 1841 var han fut i Hedmark, sidan 1847 var han sorenskrivar i Trøgstad der han døydde allereie vinteren 1849.
Saxild representerte Tønsberg på Stortinget i 1836 og på det overordentlege storting 1836-37. På 1836-tinget var han sekretær i bankkomiteen og i komiteen om brannvesenet i byane, medan han på 1836-37-tinget var sekretær i komiteen som løyvde midlar.
Måletransformator
Ein måletransformator er ein elektrisk transformator som vert kopla inn i ein vekselstraumkrins for å måle spenning eller straum. Ein spenningstransformator har primærvikling med mange tørn, og blir kopla parallelt over spenningskjelda eller lasta. Sekundærviklinga blir kopla til eit voltmeter. Ein straumtransformator har primærvikling med få tørn av tjukk leidningstråd, og blir kopla i serie med straumkrinsen. Sekundærviklinga blir kopla til eit amperemeter.
Austre arktiske grenseområde
Austre arktiske grenseområde er eit grenseområde underlagt Den russiske grensevakta med hovudkvarter i Petropavlovsk-Kamtsjatskij. Grenseområdet vart stifta 1. april 2015. Før dette hadde grenseområdet ei anna nemning, og anna inndeling. Ansvarsområdet strekker seg frå Tajmyr i vest til Proliv Srednego ('Midtsundet') i Kurilane i aust.
Samansetjing
I tillegg øyane som høyrer til desse administrative områda nord for Proliv Srednego ('Midtsundet'), eit sund i Kurilane
Fylkesveg 7054
Fylkesveg 7054 går mellom Belgvoll og Tranmyr i Overhalla kommune. Vegen er 5,1 km lang.
Før Trøndelag fylke vart oppretta 1. januar 2018 var vegen kjennetegna som Fylkesveg 436 i Nord-Trøndelag.
Isaach Isaachsen
Isaach Isaachsen var ein norsk kjøpmann frå Kristiansand, stortingsmann i 1818.
Isaachsen var son til ein kjøpmann i Kristiansand. Sjølv oppheldt han seg i Frankrike frå 1790 til 1792 og var då med i jakobinarklubben. Soga vil ha det til at «Da Faderen blev ængstelig for ham, sendte han et skib til Dunkirk. Skipperen, en 'stærk' baatsmand og en eller to matroser kjørte til Paris, 'bandt' ham og kjørte ham tilbage til skibet, hvormed han blev bragt hjem». Isaachsen var resten av livet prega av ideal framheva under den franske revolusjonen.
Isaachsen var kjøpmann i fødebyen, gift med ei dotter av biskopen i Kristiansand, Peder Hansen. Frå 1816 var han elles gardbrukar på Tjos i Oddernes og busett der. Han representerte Lister og Mandals amt på stortinget 1818, medlem av sju komitear. Her viste han ein imponerande aktivitet og la fram mange radikale reformforslag, dei fleste avvist mot ei røyst. Mellom anna foreslo han borgarleg viing. Det enda med hans tremenning og kollega på stortinget, Samuel Simonsson Fede, til sist fekk alvorleg: «.. paalæg om at sørge for at Isaachsen ikke kom til at blive gjenvalgt, thi en slig galning vilde de ikke vide af paa thinget.»
Worksop
Worksop  er ein by i grevskapet Nottinghamshire i England. Han har kring 39 000 innbyggjarar og ligg ved elva Ryton i nordenden av Sherwood Forest. Han ligg om lag 30 km søraust for Sheffield.
Aricakolibri
Aricakolibri (Eulidia yarrellii) er ein kritisk truga kolibriart i underfamilien Trochilinae. Han lever i Arica og Parinacota-regionen lengst nord i Chile og er rekna endemisk for Chile sjølv om det òg er ikkje-stadfesta registreringar frå sørlegaste Peru. Han er den einaste arten som er plassert i slekta Eulidia og har ingen underart.
Skildring
Aricakolibrien er 7,5 til 8,0 cm lang og veg 2,3 til 2,6 gram. Han er den minste fuglearten i Chile. Begge kjønn har ein kort svart nebb. Den vaksne hannen er iriserande olivengrøn på oversida og kvit på undersida. Kløfta er raudlilla og blå, men ser ofte svartaktig ut. Dei sentrale halefjørene er veldig korte og grøne; dei ytre er lengre, svartbrune og buar innover. Hoene har også olivengrøn overside, men er for det meste veldig bleikbrune under, mørkast på buken og mot leggen (tibia). Halen deira er kort og litt gradert med grøne sentrale fjører; dei ytre er svarte med gulbrun base og breie kvite spissar. Umodne hannar liknar på hoa, men har ein flekkete hals og kan ha langstrekte ytre halefjører.
Pinsettkolibrien (Thaumastura cora), som overlappar aricakolibrien sitt utbreiingsområde, er veldig lik aricakolibrien. Hannen har likevel to langstrekte kvite fjører i halen, medan hoa har ein tendens til å ha ein kvitare buk og ein meir brunt i strupeområdet enn aricakolibrien. I motsetning til pinsettkolibi, flyg aricakolibrien vanlegvis med halen på skrå og vipper sjeldan halen.
Utbreiing og habitat
Den chilenske aricakolibrien lever i kratt, krattskog og hagar langs elvedalane i det tørre Arica-området. Høgdenivået varierer vanlegvis mellom 200 og 750 moh., men er mest vanleg under 400 m. Det finst òg ein liten populasjon på rundt 1 800 moh. i Vitor-dalen, og det er enkeltregistreringar så høge som 3 000 moh.
Kempebreen
Kempebreen er ein kort fjellbre som i nord grensar til Dismal Ridge og i sør til Mount Kempe-Mount Dromedary. Breen får istilførsel frå firnområdet på nordsida av Mount Kempe. Isbreen flyt nordaust mot Roaring Valley. Han vart namngjeven av New Zealand Victoria University of Wellington Antarctic Expedition (VUWAE), 1960–61 etter plasseringa ved Mount Kempe.
Aricakolibri
Levevis
Aricakolibrien er ein standfugl og rører seg truleg lite rundt. Registreringane opp til 3000 m ymtar likevel om at dei gjennomfører høgdevandringar; kontinuerleg vegetasjon langs elvedalane er kanskje naudsynlege for desse rørslene.
Aricakolibrien lever av nektar frå ei rekkje innfødde og introduserte blomsterartar, buskar, kaktusar og tre. Døme på introduserte nektarkjelder er Hibiscus- og Citrus-artar. Han har ein tendens til å søkje åleine, men det er skildringar om store mengder kolibriar som beitar på eit blomstrande tre. I tillegg til nektar lever aricakolibrien av små insekt som årevengjer, biller og andre som han fangar i flukta.
Det finst hekkefunn av aricakolibrien frå mai, august og september. Det kan tyde på at arten hekkar to gonger i året eller kanskje når som helst på året. Dei fleste av dei dokumenterte reira har vore i oliventre (Olea europaea) rundt 2,3 m over bakken. Nokre få er funne i innfødde buskar og i prydtre. Ingenting anna er kjent om hekkefenologien til arten.
Songen er ei kort og enkel høgstemt trille.
Status og bevaring
I 1998 vurderte IUCN aricakolibrien som truga. Han vart gradvis oppgradert til han vart erklært kritisk truga i 2014, og er framleis i denne kategorien. Han har eit sterkt avgrensa utbreiingsområde på omtrent 6 220 km2 og ein estimert populasjon på berre 210 modne individ eller omtrent 300 totalt per 2017. Arten var vanleg på byrjinga av 1900-talet, og til og med på 1980-talet kunne meir enn 100 sjåast beite i eit enkelt tre. Bestanden har gått kraftig ned sidan den gong, med anslag på 1500 individ i 2003, 1200 i 2007 og 500 i 2012.
Tap av habitat er det største trugsmålet mot aricakolibrien, berre små flekker med passande innfødd vegetasjon er intakt på grunn av auka konvertering til jordbruk. Effekten av plantevernmiddel og konkurranse med pinsettkolibi er moglege truslar. Hybridisering med den mykje meir talrike pinsettkolibien er eit anna potensielt trugsmål. Ein artsgjenopprettingsplan vart godkjend i 2004 som inkluderte planar for å overvake bestanden, rette opp igjen naturleg vegetasjon, studere konkurranse med pinsettkolibi og moglegheita for å gjeninnføre fuglane i område av deira tidlegare utbreiingsområde.
Skolen for åndssvage børn
Skolen for åndssvage børn var den fyrste spesialskulen for born med lærevanskar i Noreg. Skulen opna på Vestheim i Oslo 1. mars 1877 etter at ein pleieheim hadde opna same stad i oktober 1877. Skulen var privat og vart driven av Johan Anton Lippestad og Hans Hansen i fellesskap, og han fekk statstilskot alt frå 1877. Frå april 1878 vart skulen delt i to. Hansen vart verande på Vestheim med Anstalten for aandelig abnorme Gutter medan Lippestad skipa Anstalten for aandelig abnorme Piger på Torshaug (sjå Torshov skole).
Skulen flytte i 1884 til ein ny bygning på Lindern ved Ullevål, og namnet vart då endra til Hansens Institutt for Åndssvake Gutter, Lindern. I 1896 gjekk Hansen av som styrar, og staten overtok. Det vart raskt klart at staten ville flytta skulen nordafjells for å dekkja behovet der, og i 1903 flytte dei attverande elevane, to lærarar og internatpersonalet til Røstad skole ved Levanger
Styrar etter at Hansen gav seg i 1896 var Jon Grue, og han vart med på flyttelasset og styrte Røstad skole til 1915.
Golpayegan fylke
Golpayegan fylke (persisk شهرستان گلپایگان) er eit fylke i Isfahan-provinsen i Iran. Det administrative senteret i fylket er Golpayegan. I folketeljinga i 2006 var innbyggjartalet i fylket 82 601. Fylket har eitt distrikt: Sentral-distriktet. Fylket har tre byar: Golpayegan, Guged og Golshahr.
Muthanna guvernement
Muthanna guvernement (arabisk المثنى Al Muthannā) er eit guvernement i Irak, kalla opp etter den arabiske generalen al-Muthanna ibn Haritha frå 600-talet. Det ligg sør i landet ved grensa til Saudi-Arabia. Det administrative senteret er byen Samawah.
Før 1976 var guvernementet ein del av Diwaniya guvernement, som i dag er ein del av Najaf guvernement og Al-Qādisiyyah guvernement.
Samawah ligg like ved den sumerisk-babylonske oldtidsbyen Uruk (arameisk Erech), som kan vere opphavet til namnet «Irak». Etter Babylon fekk lågare status då selevkidane grunnla Seleucia, vart Uruk den største byen sør i Babylonia. Namnet hans, Erech, fortrengde etterkvart Babili (Babylonia), sidan byen varte langt lengre enn den tidlegare hovudstaden, fram til 600-talet.
Fylkesveg 7056
Fylkesveg 7056 går mellom Ranemsletta og Grande i Overhalla kommune. Vegen er 454 meter lang.
Før Trøndelag fylke vart oppretta 1. januar 2018 var vegen kjennetegna som Fylkesveg 439 i Nord-Trøndelag.
Kennedybreen
Kennedybreen er ein bratt isbre, 1,5 km lang, som flyt aust frå Kottmeier Mesa til øvre Matterhornbreen i Victoria Land. Han vart namngjeven av Advisory Committee on Antarctic Names (US-ACAN) (1997) etter Henry Kennedy, visedirektør i Antarctic Peninsula System for ITT Antartic Services i 1985–90 med ansvar for Palmer-stasjonen og MV Polar Duke. Han arbeidde spesialiserte tekniske prosjekt med Antartic Support Associates (ASA) frå 1990 til 1997.
Hamresanden
Hamresanden er ei om kring 3 kilometer lang badestrand som ligg om lag ti kilometer frå Kristiansand sentrum. Badestranda har fått klassifiseringa Blått Flagg. Tre campingplasser og eit hotell er òg plasserte på Hamresanden. På varme sumardagar er sandstranda og vatnrutsjebanen særs populære badeplassar.
Hamresanden strekker seg frå Grovika og oppover langs Tovdalselva og sletta under bustadområdet Moneheia høyrer òg med til Hamresanden.
I 2010 fann norske arkeologer eit så kalla sarupanlegg, eit regionalt kultsenter frå traktbegerkulturen i yngre steinalder, ved Hamresanden. Anlegget er det fyrste i sitt slag som har vore påvist i Noreg.
Najaf guvernement
Najaf guvernement (arabisk النجف, An Najaf) er eit guvernement sentralt og sør i Irak. Det administrative senteret er Najaf. Den andre store byen i provinsen er Al Kufah. Begge byane er heilage for sjia-muslimane, som utgjer den største delen av folkesetanden. Før 1976 var provinsen ein del av Karbala guvernement.
Wotton-under-Edge
Wotton-under-Edge  er ein marknadsby i grevskapet Gloucestershire i England. Han har kring 5500 innbyggjarar og ligg i sørenden av Cotswolds.
Inakhóri
Inakhóri (gresk Ιναχώρι) er ein tidlegare kommune i periferieininga Khaniá i periferien Kreta i Hellas. Inakhóri inngår frå 2011 som ei kommunaleining i kommunen Kíssamos.
Atharvaveda
Atharvaveda er eit heilagt skrift innan hinduismen. Det er òg ei kjelde til vedisk mytologi. Teksten består av religiøse hymne og manande formlar, og er den yngste av dei fire vedaene. Han har namn etter Atharvan, ein mytisk lærd prest som skal ha utvikla bønene og formulara, og kan daterast til ca. 1200–1000 f.Kr.
Atharvaveda inneheld tekstlaget samhita, som er det eldste, ein brahmanatekst og eit siste tekstlag som omfattar filosofiske funderingar. Dette laget omfattar tre primære upanisjadar som har hatt stor påverknade på ulike skular innan hindufilosofi: Mundaka-upanisjad, Mandukia-upanisjad og Prasjna-upanisjad.
Atharvaveda omfattar 730 hymne med rundt 6 000 mantra, og er delt inn i 20 bøker. Rundt ein sjudel av verket er tekstar som Atharvaveda har felles med Rigveda. Sjølv om Atharvaveda blir rekna blant vedaene, står han likevel «utanfor» kjernen av dei tre sentrale (Rigveda, Yajurveda og Samaveda). Noko kan tyda på at han representerer ein parallell kultisk tradisjon.
Annie Haslam
Annie Haslam er ein engelsk vokalist, låtskrivar og målar. Ho er mest kjend som frontkvinne og songar i det progressive rockebandet Renaissance sidan 1971, og for den lange og varierte solokarrieren sin. Ho har ei vokalrekkjevidd som strekkjer seg over fem oktavar. Frå 2002 har Haslam òg drive ein karriere som biletkunstnar og måla måleri, målte musikkinstrument og giclée-bilete.
Atharvaveda
Språket i Atharvaveda utgjer saman med Rigveda og dei mantriske tekstane i Yajurveda den eldste bevarte forma av vedisk sanskrit. Tekstane er dei eldste indiske tekstane som omtalar jern.
Annie Haslam
Biografi
Haslam studerte under operasongaren Sybil Knight i 1970. I februar 1971 vart ho ny songar i Renaissance, etter å ha svart på ei annonse i det britiske magasinet Melody Maker og prøvesunge for bandet i Surrey.
Med Renaissance var Haslam solovokalist på sju studioalbum i den klassiske perioden deira frå 1972 til 1979, og fire album etter 1981. I 1977 byrja Haslam på ein solokarriere med albumet Annie in Wonderland, produsert av Roy Wood, som spelte dei fleste instrumenta på albumet. Ho har sidan gjeve ut åtte studioalbum, tre av dei på eige selskap. Haslam var trulova med Wood i fire år. I 1991 vart ho gift med Marc I. Hoffman, som enda med skilsmisse.
UEFA-cupfinalen i fotball 2007
Finalen i UEFA-cupen fotball 2007 fann stad på Hampden Park i Glasgow 16. mai 2007 framfor 50 670 tilskodarar. Oppgjeret stod mellom to spanske klubbar, tittelforsvarar Sevilla FC og Espanyol frå Barcelona. Etter 120 minutts spel stod det 2-2 på resultat-tavla. I den påfylgjande straffeskytinga feila tre av fire Espanyol-eksekutørar, dermed vann Sevilla UEFA-pokalen for andre året i rad gjennom siffera 3-1 på straffar.
Kampen
Adriano Correia Claro sende Sevilla i tet med ei skåring i det 18. minutt. Ti minuttar seinare utlikna Albert Riera til 1-1, det var òg stillinga etter 90 ordinære minuttar. Midtvegs i den andre omgangen vart elles Espanyol redusert til 10 mann då Moisés Hurtado fekk sitt andre gule kort. I sluttsekunda av den fyrste ekstraomgangen gav Frédéric Kanouté Sevilla leiinga 2-1. Ti minuttar ut i den andre ekstraomgangen bringa Marc Torrejón balanse i stillinga med eit skot frå 20 meter. Dermed måtte laga ut i straffeskyting, ei tevling som var avgjort då åtte utøvarar hadde prøvd seg. For Sevilla skåra Kanouté, Dragutinović og Puerta, medan Pandiani var den einaste som fann nettet for Espanyol. Så då Sevilla-målvakta Palop stoppa Torrejón si straffe, hadde laget hans forsvart meistertittelen.
Laga
Sevilla sitt vinnarlag bestod av: Andrés Palop, Daniel Alves, Javi Navarro (kaptein), Ivica Dragutinović, Antonio Puerta, Christian Poulsen, José Luis Martí, Enzo Maresca, Adriano Correia Claro, Frédéric Kanouté, Luís Fabiano og innbytarane Jesús Navas, Aleksandr Kerzjakov, Renato Dirnei Florêncio.
Espanyol mønstra fylgjande spelarar: Gorka Iraizoz, Pablo Zabaleta, Daniel Jarque, Marc Torrejón, David García, Moisés Hurtado, Francisco Rufete, Albert Riera, Iván de la Peña, Luis García, Raúl Tamudo (kaptein), Walter Pandiani, Jesús María Lacruz, Jônatas Domingos.
Kurt Schwitters
Kurt Hermann Eduard Karl Julius Schwitters var ein tysk kunstnar som er særleg kjend for ein collageteknikk som han sjølv kalla Merz. Han gav også ut eit tidsskrift som heitte Merz (1923-32). Schwitters sin produksjon, som vert rekna til stilretninga dadaisme, omfattar både måleri, grafikk, typografi og skulptur, med meir.
Liv og gjerning
Schwitters var fødd i Hannover i Tyskland. Etter kunststudiar ved kunstakademiet i Dresden i tida 1909-14, saman med mellom andre Otto Dix og George Grosz, vende Schwitters heim til Hannover og byrja på sitt kunstnarliv som postimpresjonist. Etter som han leid av epilepsi, slapp han å verte innkalla til krigsteneste under fyrste verdskrigen. Men kunsten hans vart påverka av krigen og arbeida hans vart stendig dystrare og meir ekspresjonistiske i uttrykket.
I juni 1918 stilte Schwitters ut fleire semi-abstrakte, ekspresjonistiske landskap på Herwarth Walden sitt galleri Der Sturm i Hannover. Utstillinga førte til at han kom i kontakt med medlemer av avantgarden i Berlin, mellom dei Raoul Hausmann, Hannah Höch og Hans Arp.
Olivia Newton-John
Olivia Newton-John DBE var ein britiskfødd, australsk songar, låtskrivar og skodespelar. Ho vann Grammyprisen fire gonger og har fem førsteplassar og ti andre topp 10-plasseringar på den amerikanske Billboard Hot 100-lista for singlar og to album på toppen av Billboard 200-albumlista. Elleve av singlane hennar (mellom anna to platinaplater) og 14 av albuma hennar (av dei to platina og fire doble platina) har selt til gullplate. Ho har gjort suksess innan fleire sjangrar, som pop, country og adult contemporary, og har selt kring 100 millionar plater, noko som gjer ho til ein av dei mestseljande artistane gjennom tidene. Ho spelte i lag med John Travolta i filmutgåva av Broadway-musikalen Grease, som gav eit av dei mest suksessrike filmmusikkalbum i historia til Hollywood.
Newton-John var lenge ein aktivist for miljø og dyrerettar. Etter at ho overlevde brystkreft i 1992, vart ho ein talsperson for helse, og var involvert i mange veldedige hendingar, helseprodukt og innsamlingsaksjonar.
Kurt Schwitters
Liv og gjerning
Det store gjennombrotet for Schwitters skjedde i slutten av 1919, etter hans fyrste separatutstilling på Der Sturm-galleriet, saman med publiseringa i august det året av det dadaistiske kjærleiksdiktet An Anna Blume. Han vidareutvikla merzmetoden på fleire andre felt enn måleri, også i skulpturar, noko som førte til at han laga rom-installasjonar som han kalla Merzbaue. I same ånd forma han lyd-diktet Ursonate frå 1922-32, eit diktverk som einast består av abstrakte fonem.
Schwitters flykta frå Nazi-Tyskland i 1937, det året verket hans vart utstilt av nazistane til spott og spe. Han busette seg då i Noreg, der han hadde opphalde seg i periodar tidlegare på 1930-talet. Mellom andre stader budde han på Hjertøya ved Molde. Seinare for han til Storbritannia, der han døydde i 1948.
Mansisk morfologi
Mansisk morfologi gjev eit oversyn over bøyingssystemet til mansi.
Substantivmorfologi
Kasussystemet i nordmansi skil mellom substantiv og pronomen. Pronomena har eit dominerande grammatisk system (sjå nedanfor), mens substantiva har eit lokalkasusystem med nominativ, lokativ, lativ, ablativ, translativ og instrumentalis, altså med eit system der skilnaden mellom subjektet og objektet ikkje først og fremst blir uttrykt via kasus.
Pronomen
Personlege pronomen blir bøygd i person og tal, og i fem kasus: nominativ, akkusativ, dativ, ablativ og komitativ. Til skilnad frå for substantiv blir akkusativforma brukt til å markere det direkte objektet brukt, dativ tilsvarer lativ i substantivbøyinga, mens komitativsuffikset tilsvarer instrumentalis i substantivbøyinga.
Verbmorfologi
I mansi kongruerer verbet med subjektet i tre personar og tre tal, og med det bestemte objektet i tre tal, singularis, dualis og pluralis. Verbet blir også bøygd i tempus (presens, preteritum), modus (indikativ, imperativ, Konditional-optativ, narrativ) og aktiv og passiv (Diatese).
Affiksrekkjefølgja for verbdanninga er: Verbstamme - (infinitiv) - (modus) - (passiv-markering) - tempus - person
Verb i mansisk blir bøygd i presens og preteritum, futurum blir markert med presens kombinert med tidsadverb, eller med hjelpeverbet pat- ('byrje').
Presens og bestemt konjugasjon (objektkonjugasjon) blir danna med verbstamme - presensmarkering - objektsuffiks - subjektssuffiks. Subjektsuffikset uttrykker person og tal (3 x 3 former), mensobjektsuffikset uttrykker berre tal (singularis, dualis, pluralis).
Preteritum med ubestemt konjugasjon: verbstamme - preteritumssuffiks - personalsuffiks. Preteritumsmarkeringa er -s.
Al Miftah-distriktet
Al Miftah-distriktet er eit distrikt i Hajjah guvernement i Jemen. I 2003 hadde distriktet eit folketal på 31 691 menneske.
Fylkesveg 7058
Før Trøndelag fylke vart oppretta 1. januar 2018 var vegen kjennetegna som Fylkesveg 440 i Nord-Trøndelag.
Paul Nihill
Vincent Paul Nihill var ein britisk  kappgjengar som i 1969 vart europameister på 20 km og elles vann OL-sølv i 1964 og EM-bronse i 1971.
Aktiv
Nihill kjempa i Sommar-OL 1964 om gullmedaljen på 50 km, måtte til sist gje tapt mot den legendariske kappgjengaren Abdon Pamich frå Italia. Under Sommar-OL 1968 kollapsa Nihill etter 44 km i tynnlufta i Mexico.
Sidan satsa Nihill mest på 20-kilometeren. Han vann distansen ved Friidretts-EM 1969 og tok bronsemedaljen i EM 1971. Den 30. juli 1972 sette han verdsrekord på 20 km med tida 1.24.50, ein månad seinare enda han på sjetteplass i dei olympiske sommarleikane. Han slutta tevle i 1977.
Nihill døydde av COVID-19.
Einingssirkel
Einingssirkelen er ein sirkel der radien er 1 og omkrinsen er 2π. Det er vanleg å setje sirkelen i eit koordinatsystem, med sentrum i origo (0,0). Sirkelen er i hovudsak brukt i trigonometri.
Rostov
Rostov (russisk Росто́в; norrønt Rostofa) er ein av dei eldste byane i Russland og eit viktig turistsenter. Han ligg i Jaroslavl oblast, ved breidda av Nerosjøen, rundt 50 km sørvest for Jaroslavl.
Det offisielle namnet er Rostov, men for russarane er han nok betre kjend som Rostov Velikij, som tyder Rostov den store. Dette namnet vert nytta for å skilje han frå Rostov-na-Donu, som no er ein langt større by. Rostov Jaroslavskij er det offisielle namnet på jernbanestasjonen (sidan han ligg i Jaroslavl oblast), men sjølve byen vert så godt som aldri kalla dette.
Einingssirkel
Eit punkt på einingssirkelen har koordiantane (cos t, sin t). På grunn av dette tilhøvet kan sinus- og cosinusverdiane til ein vinkel t blir berekna grafisk, uansett kor stor vinkelen er. Dette er fordi ei linje frå origo til eit punkt på einingssirkelen vil danne ein rettvinkla trekant, der linja er hypotenus. Hypotensen har då lengda 1.
Cosinus er tilhøvet mellom den hosliggande kateten og hypotenusen, og fordi hypotenusen har lengda 1, vil den hosliggande kateten vere 1 gonger cosinus, altså berre cosinus. Difor er førstekoordinaten cos t.
Sinus er tilhøvet mellom motståande kateten og hypotenusen. På same måte som hos cosinus vil den motståande kateten har verdien 1 gonger sinus, altså berre sinus. Den motståande kateten er parallell med andreaksen og dermed er andrekoordinaten sin t
Rostov
Historie
Før Rostov låg byen Sarskoje Gorodisjtsje på staden, som nokre forskarar tolkar som hovudstaden til Merja-stamma, medan andre meiner han var ein viktig handelsenklave for vikingane og ei festning for å vakte handelsruta langs Volga. Byen vart nemnd første gong i 862 som ein viktig busetnad alt då. Innan 1200-talet var Rostov hovudstad for eit av dei viktigaste russiske fyrstedøma. Det vart ein del av Storfyrstedømet Moskva i 1474.
Sjølv etter at han mista sjølvstendet var Rostov framleis eit overmåte viktig kyrkjeleg senter (frå 988 var han bispesete for eit av dei første russiske bispedøma). På 1300-talet vart biskopane i Rostov erkebiskopar og på slutten av 1500-talet metropolittar. Det er frå ein av desse metropolittane, Iona (Jonas) Sysojevitsj (om lag 1607-1690) at byen har fått eit av sine viktigaste landemerke, byen sitt kreml, som mange reknar som den flottaste utanfor Moskva.
Etter å ha vorte plyndra av mongolane på 1200- og 1300-talet (siste gong av Edigu i 1408) og av polakkane i 1608, var Rostov ikkje stort meir enn ein søvnig landsby. Metropolittsetet vart overført til Jaroslavl på slutten av 1700-talet.
I tillegg til historia si så er Rostov òg kjend for emalje.
Historisk arkitektur
Det sentrale torget i Rostov er dominert av den enorme Maria Himmelfartskatedralen. Det er ikkje kjend når den noverande bygningen vart oppført, men midten på 1500-talet er den mest trulege tida. Dei nedste delane av katedralveggane er datert til 1100-talet. Klokketårnet vart stort sett bygd på 1500-talet. Klokkene i tårnet er av dei største og mest kjende i Russland og kvar enkelt av dei har sitt eige namn. Den største av dei, støypt i 1688, veg rundt 32 tonn. Ho vert kalla Sysoj til minne om far til metropolitten.
På eit område mellom katedraltorget og innsjøen valde Jona Sysojevitsj å byggje eventyrresidensen sin. Alle byggearbeida vart utført mellom 1667 og 1694. Av dei større bygningane er den sirleg dekorerte Frelsarkyrkja-na-Senjakh (1675), den dystre Gregorkyrkja (1670) og vakttårn-kyrkjene til Apostelen Johannes (1683) og Jesu Oppstode (1670). Residensen, som ofte vert feilaktig kalla kreml, omfattar òg elleve fantasifulle tårn, mange palass, fleire små klokketårn og den vesle barokkyrkja til Vår Frue av Smolensk (1693). Alle kyrkjene er omstendeleg måla og dekorerte.
Katedralen og fire høge kremlkyrkjer med sine sølvkuplar vart imitert over heile byen. Dette er særskild tydeleg i kyrkja Frelsaren-ved-Marknaden og katedralkyrkja til Kristi Fødsels kloster, begge frå 1600-talet og som ligg nær kremlmurane. Den eldste kyrkja i bysenteret vart innvigd til Isidore den Velsigna i 1565. Det vert sagt at Ivan den skrekkelege avretta arkitekten fordi kyrkja hans var så mykje mindre enn føregangaren.
Kreml vert flankert av to store kloster, som begge vender mot Nerosjøen. Til høgre for kreml ligg Abraham-klosteret, grunnlagd på 1000-talet og eit av dei eldste i Russland. Klosterkatedralen, bestilt av Ivan den skrekkelege i 1553 til minne om erobringa av Kazan inspirerte talrike kyrkjer i regionen, særskild i Jaroslavl.
Per Fuglum
Per Fuglum var ein norsk historikar. Han skreiv både generell noregshistorie og politiske monografiar, men er særleg kjent for arbeida sine om fråhaldsrørsla.
Fuglum var fødd og voks opp i Oslo, der han òg tok utdanninga si. I 1957 tok han doktorgraden på avhandlinga Ole Richter: Ungdom og stortingvirke. Frå 1961 til 1973 var han tilsett ved Historisk institutt ved Universitetet i Oslo. I 1973 fekk han stilling som professor i historie ved Universitetet i Trondheim. Han hadde stillinga til 1993, og budde i Trondheim livet ut.
Fuglum var medredaktør i Historisk tidsskrift frå 1965 til 1971.
Per Fuglum gav ut verk som ''Ole Richter. Statsministeren (1964) og Norge i støpeskjeen, 1884–1919 (bind 12 i Cappelens Norges historie, 1978) og En skute – en skipper: Gunnar Knudsen som statsminister 1908–10 og 1913–20'' (1989). Han var aktiv i fråhaldsrørsla, og skreiv Kampen om alkoholen i Norge 1816–1904 (1972) og jubileumsskriftet til Det norske totalavholdsselskap, 125 år for alles vel, 1984.
Torshov skole
Torshov skole var ein statleg spesialskule for elevar med lærevanskar. Skulen vart etablert av Johan Anton Lippestad i 1878, fyrst omtalt med namnet Anstalten for aandelig abnorme Piger og etter få år som Institutt for aandelig abnorme piger Thorshaug. På folkemunne var skulen lenge kjend som Lipper'n. Året før hadde Hansen og Johan Anton Lippestad skipa Skolen for åndssvage børn, men den vart alt i 1878 delt i ein gute- og ein jenteskule. Skulen hadde statstilskot frå byrjinga, og staten tok over skulen frå 1. juli 1889, frå 1892 under namnet Torshaug offentlige aandssvageskole. I 1908 vart skulen både for gutar og jenter.
Namnet var Torshov offentlige skole for åndssvake 1925-1951, Torshov offentlige skole for evneveike frå 1951 og berre Torshov skole frå 1976. Skulen vart lagt ned i 1992, men delar av verksemda er ført vidare ved Torshov kompetansesenter.
Johan Anton Lippestad var ein pionér innanfor undervisninga av born med lærevanskar og vart i 1904 den fyrste direktøren for det statlege abnormskulevesenet. Lippestad tilsette etter kvart alle syskena sine ved skulen. Den mest kjende er Emma Hjorth som arbeidde ved skulen 1879-1903. Miljøet ved skulen stod sterkt i nordiske fagkrinsar. Sentralt for Lippestad og Hjorth var at det offentlege ikkje berre måtte ta ansvar for dei «dannelsesdyktige», men òg for dei «ikke-dannelsesdyktige» borna.
Styrarar: